Diari Oficial de la Generalitat Valenciana


Sumari del DOGV 9607, del 31-05-2023 (2023/5958)

RESOLUCIÓ de 25 de maig de 2023, del conseller d'Economia Sostenible, Sectors Productius, Comerç i Treball, de modificació de la Resolució del 21 de setembre de 2022, del conseller d'Economia Sostenible, Sectors Productius, Comerç i Treball, de concessió d'ajudes en matèria de comerç, consum i artesania, incrementant l'import de la subvenció concedida a la Federació del Comerç de Llíria (expedient CMFAST/2022/138/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5958


Data del document
:   25-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 25 de maig de 2023, del conseller d'Economia Sostenible, Sectors Productius, Comerç i Treball, de modificació de la Resolució del 21 de setembre de 2022, del conseller d'Economia Sostenible, Sectors Productius, Comerç i Treball, de concessió d'ajudes en matèria de comerç, consum i artesania, incrementant l'import de la subvenció concedida a la Federació del Comerç de Llíria (expedient CMFAST/2022/138/46). [2023/5958]  
Vist l'expedient CMFAST/2022/138/46, incoat a conseqüència de la sol·licitud de subvenció formulada per Juan Motilla García, amb DNI \*\*\*4536\*\*, com a representant de la Federació del Comerç de Llíria, amb NIF G9750006 presentada el 3 de febrer de 2022, acollint-se a la Resolució de 13 de desembre de 2021, de la directora general de Comerç, Artesania i Consum, per la qual s'efectua la convocatòria anticipada per a l'exercici 2022 de les ajudes en matèria de comerç, consum i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, títol II, capítol II, article 20.1 (exp. tipus CMFAST).  
  
  
Vist:  
1. Que per Resolució de 21 de setembre de 2022, del conseller d'Economia Sostenible, Sectors Productius, Comerç i Treball, es resol la concessió de les ajudes convocades per Resolució de 13 de desembre de 2021, de la directora general de Comerç, Artesania i Consum, per la qual s'efectua la convocatòria anticipada per a l'exercici 2022 de les ajudes en matèria de comerç, consum i artesania (DOGV 9435, 26.09.2022) i es concedeix a la Federació del Comerç de Llíria, amb NIF G9750006, una subvenció de 23.547,87 euros, import equivalent al 70 % del pressupost elegible (33.639,82 €) tal com preveu l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball.  
  
2. Que en data 3 d'octubre de 2022, Juan Motilla García, amb DNI \*\*\*4536\*\*, com a representant de la Federació del Comerç de Llíria, amb NIF G9750006, interposa, en termini, recurs de reposició contra la mencionada resolució, al·legant que la Federació del Comerç de Llíria va presentar, dins del termini i en la forma escaient, la sol·licitud d'ajuda, amb signatura digital de representant de l'esmentada entitat, per via telemàtica, a través de la seu electrònica de la Generalitat i entre la documentació annexada, figuraven quatre memòries descriptives, amb les accions i els imports correctes per un import total de 74.141,38 €, entenent que totes les despeses eren susceptibles de suport i, per error, sols es va tindre en compte l'import de la primera memòria (33.639,82 €).  
3. Que revisada la documentació es comprova que, efectivament, les esmentades memòries van ser presentades correctament i el total de l'import sol·licitat era susceptible de suport per un total de 74.141,38 €, al qual, aplicant-hi els percentatges i límits establits en l'article 20.1 de l'Ordre 22/2018, correspon una subvenció total de 40.000,00 €.  
4. Que en data 24 de novembre de 2022, la secretària autonòmica d'Economia Sostenible, Sectors Productius, Comerç i Consum emet resolució estimant el recurs de reposició interposat per Juan Motilla García en nom i representació de la Federació del Comerç de Llíria contra la resolució de concessió d'ajudes del conseller d'Economia Sostenible, Sectors Productius, Comerç i Treball, de 21 de setembre de 2022 i incrementa la subvenció concedida en 16.452,13 euros, import que es va deixar de concedir per error, i que en resulta una subvenció total de 40.000 €.  
5. Que vista l'acta de la comissió qualificadora, reunida en data 26 d'abril de 2023, en la qual consta la proposta de resolució formulada en relació al recurs presentat per la Federació del Comerç de Llíria, el qual s'acull al que es regula en el títol II, capítol II, art. 20.1 de l'Ordre 22/2018, i que ha sigut elevada al conseller d'Economia Sostenible, Sectors Productius, Comerç i Treball, a través de la Direcció General de Comerç, Artesania i Consum, li correspon aplicar un percentatge de suport del 70 % amb un límit de 40.000,00 €.  
  
Vistos els antecedents exposats, resolc:  
  
Primer  
Modificar la Resolució de 21 de setembre de 2022 i concedir a la Federació del Comerç de Llíria, amb NIF G9750006, una subvenció de quaranta mil euros (40.000 euros), és a dir, setze mil quatre-cents cinquanta-dos euros amb tretze cèntims (16.452,13 euros) més de la quantitat concedida inicialment (23.547,87 euros) la qual correspon a un pressupost elegible de 74.141,38 euros, que tal com preveu l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball equival al 70 % del pressupost elegible amb el límit de 40.000,00 euros per sol·licitant previst en l'article 20.1. Aquesta quantitat es finançarà amb càrrec a l'aplicació pressupostària 36.80.49.562.85.225.56 i línia de subvenció S8009 del pressupost de despeses de la Generalitat per a l'exercici 2023.  
  
Aquesta ajuda està sotmesa al règim de minimis regulat pel Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352/1 352, de 24.12.2013) modificat pel Reglament (UE) núm. 2020/972, de la Comissió, de 2 de juliol de 2020, pel qual es modifiquen el Reglament (UE) núm. 1407/2013, respecte de la seua pròrroga i el Reglament (UE) núm. 651/2014, respecte de la seua pròrroga i als ajustos pertinents (DO L 215 de 07.07.2020).  
La present resolució posa fi a la via administrativa i contra aquesta podrà interposar-se, potestativament, recurs de reposició davant el mateix òrgan que l'ha dictada, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar de l'endemà de la publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, d'acord amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 25 de maig de 2023.- El conseller d'Economia Sostenible, Sectors Productius, Comerç i Treball: Rafael Climent González.